जिनेवा। पाकिस्तान में सिंध और पाक अधिकृत कश्मीर सहित कई इलाकों से लोगों के लापता होने को लकेर जिनेवा में संयुक्त राष्ट्र कार्यालय के सामने बैनर लगाए गए हैं। इस गंभीर मुद्दे को उजागर करने के लिए संयुक्त राष्ट्र मानवाधिकार परिषद के 39 वें सत्र के दौरान उठाने का प्रयास किया जा रहा है। एसिंध, बलूचिस्तान, खैबर-पख्तुनख्वाह और पाक अधिकृत कश्मीर से बड़ी संख्या में लोग गायब हो रहे हैं। इनमें ज्यादातर राजनीतिक कार्यकर्ता और स्वतंत्र चिंतक हैं। इन कार्यकर्ताओं में से कई को आतंकवाद विरोधी अधिनियम के तहत गलत तरीके से अरेस्ट किया गया है।